Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 490/11/8802	Košice I, 30.10.2012
EEČ : 2-63-242-2012

U Z N E S E N I E

Trestná vec:	obvinený XXXXX 
Prečin:	Nezaplatenie dane podľa § 278 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: konateľ
ako konateľ spoločnosti XXXXX, XXXXX, so sídlom XXXXX, XXXXX, dňa 27.10.2010 podal na vtedajší XXXXX, so sídlom XXXXX, XXXXX, daňové priznanie k dani z pridanej hodnoty za zdaňovacie obdobie III. štvrťrok 2010, v ktorom deklaroval daň na úhradu v celkovej výške 3.492,88,- eur, pričom túto daň v lehote splatnosti neuhradil aj napriek tomu, že spoločnosť XXXXX, XXXXX, mala dostatok finančných prostriedkov na plnú úhradu neuhradenej DPH v deň jej splatnosti dňa 25.10.2010,

lebo zanikla trestnosť činu
Odôvodnenie:
Uznesením policajného orgánu Okresného riaditeľstva PZ Košice, Odboru kriminálnej polície, sp. zn. ČVS-ORP-1446/5-OEK-KE-2011 z 20.07.2011 podľa § 199 ods. 1 Trestného poriadku začal trestné stíhanie a dňa 12.03.2012 podľa § 206 ods. 1 Trestného poriadku vzniesol obvinenie XXXXX pre prečin nezaplatenia dane podľa § 278 ods. 1 Trestného zákona, na tom skutkovom základe, ako je uvedené vo výrokovej časti tohto uznesenia.

	Po vykonaní dokazovania v skrátenom  vyšetrovaní bol tunajšej prokuratúre podľa § 209  ods. 1 Trestného poriadku predložený spisový materiál s návrhom policajného orgánu na rozhodnutie podľa § 215 ods. 1 písm. h/ Trestného poriadku, keďže obvinený v dňoch 11.06.2012 a 24.10.2012 uhradil v prospech Daňového úradu Košice sumu 12.595,28,- €. Uvedená skutočnosť je potvrdená podacím lístkom, príjmovými pokladničnými dokladmi o úhrade dane ako aj výpoveďou XXXXX, splnomocnenej zástupkyne Daňového úradu Košice.

Podľa § 86 písm. e) Trestného zákona, trestnosť nezaplatenia dane podľa § 278 Trestného zákona zaniká, ak splatná daň a jej príslušenstvo boli dodatočne zaplatené najneskôr v  nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
	
Podľa § 215 ods. 1 písm. h/ Trestného poriadku prokurátor zastaví trestné stíhanie ak zanikne trestnosť činu.

	Uhradením splatnej dane teda zanikla trestnosť činu nezaplatenia dane podľa § 278 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor